แนวโน้มหุ้นไทยอาจปรับลงตามเพื่อนบ้าน
นักวิเคราะห์ คาด หุ้นไทยวันนี้ปรับตัวลงตามภูมิภาค เหตุกังวลปัญหาการเมืองในยุโรป
5 ก.พ. 2556

นักวิเคราะห์ คาด หุ้นไทยวันนี้ปรับตัวลงตามภูมิภาค เหตุกังวลปัญหาการเมืองในยุโรป
นายเกียรติก้อง เดโช นักกลยุทธ์ บล.ซีไอเอ็มบี (ประเทศไทย) กล่าวว่า ตลาดหุ้นไทยวันนี้มีแนวโน้มปรับตัวลงตามตลาดหุ้นอื่นในภูมิภาคเอเชีย เนื่องจากเกิดปัญหาการเมืองในประเทศอิตาลีและสเปนทำให้มีความกังวลเกิดขึ้น และตลาดหุ้นดาวโจนส์หลังดัชนีขึ้นไป 14,000 จุด ทำให้เกิดแรงขายทำกำไรออกมา ทำให้ภาพรวมของตลาดมีการปรับตัวลง
อย่างไรก็ตาม แนะนำให้นักลงทุนระวังแรงขายของหุ้นกลุ่มพลังงาน เนื่องจากราคาน้ำมันได้มีการปรับราคาลงอาจทำให้มีแรงขายเกิดขึ้น แนวต้าน 1,510 จุด แนวรับ 1,492-1,497 จุด